Seicercus

Seicercus var ei biologisk slekt av små insektetande fuglar klassifisert i bladsongarfamilien, Phylloscopidae, og før det i familien Sylviidae.Alström, Per; Ericson, Per G.P.; Olsson, Urban & Sundberg, Per (2006) Phylogeny and classification of the avian superfamily Sylvioidea. Molecular Phylogenetics and Evolution 38(2): 381–397.  
Frå 2019 er desse songarane omklassifisert og plassert inn i slekta Phylloscopus, etter eBird/Clements Checklist v2019
Artane i slekta er distribuert i austlege og sørlege Asia frå nordlege Kina til Timor. Mange av dei meir nordlege artane er trekkfuglar, hekkar i temperert klima og overvintrar i tropane, andre er høgdmigrantar, trekkjer ned frå fjellet om vinteren. Nokre få artar er trekkfuglar i delar av utbreiingsområdet og standfuglar i andre delar. Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. P.p. 675-679 ISBN 84-96553-06-X. 

Seicercus-songarar er små sporvefuglar som varierer i lengd frå 9,5 til 12 centimeter og dei veg rundt 4-9 gram. Alle artar har grøne venger og gul buk, dei fleste har gult bryst òg. Hovudet er enten grått, grønt eller brunt til brungult, og alle artar har striper på krona eller i andletet, og dessutan ein gul eller kvit augering. Kjønna er like kvarandre. 

Seicercus-songarar lever av insekt som dei vanlegvis plukkar opp eller fangar med korte, kjappe flygingar. Nokre få arter søkjer føde i fleirartsflokkar. Ulike artar beitar i ulike delar av skogen, nokre, som brunkronesongar finn føda i trekroner, medan sundasongar føretrekkjer underskog og lågare delar av trekroner. 

 Artslista 
Artslista for slekta Seicercus var, etter Clementslista versjon 6.8 frå august 2013 med norske namn etter Norske navn på verdens fugler:
 Gulbrillesongar, Seicercus burkii, Golden-spectacled Warbler, LC, E. Burton, 1836
 Gråkronesongar, Seicercus tephrocephalus, Gray-crowned Warbler, LC, Anderson, 1871
 Systersongar, Seicercus soror, Plain-tailed Warbler, LC, Alström & Olsson, 1999
 Sitronsongar, Seicercus omeiensis, Martens's Warbler, LC, Martens, Eck, Päckert & Sun, 1999
 Himalayasongar, Seicercus whistleri, Whistler's Warbler, LC, Ticehurst, 1925
 Mosesongar, Seicercus valentini, Bianchi's Warbler, LC, E. Hartert, 1907
 Kvitbrillesongar, Seicercus affinis, White-spectacled Warbler, LC, Hodgson, 1854
 Gråkinnsongar, Seicercus poliogenys, Gray-cheeked Warbler, LC, Blyth, 1847
 Brunkronesongar, Seicercus castaniceps, Chestnut-crowned Warbler, LC, Hodgson, 1845
 Brunhovudsongar, Seicercus montis, Yellow-breasted Warbler, LC, Sharpe, 1887
 Sundasongar, Seicercus grammiceps, Sunda Warbler, LC, Strickland, 1849

 Kjelder 
 Denne artikkelen bygger på «Seicercus» frå , den 16. oktober 2010
 Referansar 

 Bakgrunnsstoff 


Kategori:bladsongarfamilien